**Hrvatski jezik (1. lipnja 2020.)**

Epika – ponavljanje

**Zadatak i upute za rad:**

* Dragi šestaši, budući da nam se bliži provjera iz književnosti u kojoj ćemo provjeravati vaše znanje o epici kao književnoj vrsti, vrijeme je da malo ponovite sve što smo dosad učili o tome.
* Vi već jako dobro znate da je epika jedan od triju književnih rodova, a kao takva ima svoja posebna obilježja po kojima možemo prepoznati tekstove koji joj pripadaju.
* Kako biste uspješno ponovili to gradivo iz književnosti, u tome vam može pomoći vaša čitanka – na kraju čitanke nalazi se pojmovnik pomoću kojega ćete se podsjetiti svega što trebate znati.
* Najviše pojmova vezanih uz epiku nalazi se u dijelu pod „PROZA“ (proza je zapravo oblik stvaranja pisanih tekstova koji je jednak epici) – pročitajte sve pojmove koji se nalaze u tome dijelu. Posebno se podsjetite i provježbajte pripovjedne tehnike, karakterizaciju likova, kao i dijelove/kompoziciju fabule. Čitajte s razumijevanjem i pokušajte sami vježbati i na nekim književnim tekstovima u čitanci.
* Osim čitanke, u vježbi će vam pomoći i materijali koje vam prilažem u objavi uz ove upute. Vidjet ćete da ćete u pojmovniku u čitanci, ali i u dodatnim materijalima pronaći i neke vama nepoznate pojmove jer ih još nismo učili, stoga se vi samo skoncentrirajte na ono što vam je dosad poznato. (Stavila sam vam i prezentaciju pomoću koje smo obrađivali književne rodove u 5. razredu, vi u njoj ponovite sve o epici.)

Sretno u ponavljanju i dobro se pripremite za našu provjeru!